Metodický materiál:   Pôvod potravín - prečo konzumovať slovenské potraviny
Cieľ:  
· vedieť opísať život kravičkinej rodinky
· poznať,akou „cestou“ prechádza mlieko, pre výrobu ktorých produktov je potrebné
· porozprávať o dôležitosti konzumácie Slovenských výrobkov
· vedieť ako uskladniť mlieko, mliečne výrobky, potraviny všeobecne

Vyučovací predmet:  Prírodoveda, Vlastiveda, Hudobná výchova, Regionálna výchova (ŠkVP)
Téma: Živočíchy – Prežúvavce , Región Spiš
Pomôcky:  „Objav mlieko“ – výučbový materiál pre ZŠ
Prezentácia TAMI-Kežmarská mliekareň http://www.tami.sk/stranka/o-nas
 „Dráčik“ – vanilkové krémiky
Príprava: 
- Počas vyučovacích hodín Prírodovedy boli žiaci informovaní prostredníctvom výučbového materiálu „Objav mlieko“ – o „ceste“, ktorou prechádza mlieko od kravičky až po výsledný produkt, ktorý si každý z nás môže zakúpiť v obchode. Oboznámili sa s prostredím, v ktorom kravičky žijú, čím sa živia, že patria k prežúvavcom a hoci nevedia čítať, kniha im je veľmi blízka...  Takto získané vedomosti vytvorili „základ“, na ktorom ďalej „budoval“ zástupca spoločnosti TAMI mliekarne.
Postup: 
- 1.časť „Mliečneho dňa“ : Zástupca spoločnosti Tatranská mliekareň a.s., p. Lenka, pomocou prezentácie priblížila žiakom ročníkov 1-4 počas dvoch vyučovacích hodín, kde sa nachádza Tatranská mliekareň, čo sa v nej nachádza, akými procesmi prechádza mlieko, kto každý sa na jeho „premene“ podieľa a aké druhy výrobkov mliekareň vyprodukuje. Zároveň však mali možnosť „nahliadnuť“ do priestorov mliekarne, prezrieť si prístroje, zariadenia, dopravné prostriedky – čo všetko a kto sa priamo, či nepriamo mlieka „dotýka“.  Stretnutie bolo zavŕšené piesňou, ktorú sa žiaci naučili od  KravičkyEličky– z výučbového CD a  kvízom, v ktorom sa predbiehali, kto skôr zodpovie na položenú otázku. Odmenou za nie len správne zodpovedané otázky, ale aj za pozornosť a aktívny prístup počas prezentácie, boli čokoládové tvarohovo-ovocné tyčinky sponzorované samotnou mliekarňou a smotanové krémiky, ktoré boli zakúpené z prostriedkov rodičovského združenia našej školy.
- 2.časť „Mliečneho dňa“ : Zamyslenie sa nad otázkou „Prečo je dôležité konzumovať Slovenské výrobky...“ Trieda II.B pripravila milé prekvapenie svojim mladším, aj starším spolužiakom – svoje názory k danej otázke zdokumentovali žiaci na tabuľu v triede, kam postupne pozývali ostatných spolužiakov . Tí „smelší“ vysvetlili, že kúpou a konzumáciou Slovenských výrobkov každý z nás prispieva na výrobu tých ďalších výrobkov...

Zhrnutie:
-  „Mliečny deň“ priniesol množstvo užitočných informácií o živote kravičkinej rodinky, o procesoch, ktorými prechádzajú všetky produkty – vyrobené z mlieka, dozvedeli sa geografickú polohu miesta, kde sa Tatranská mliekareň nachádza, ktoré známe miesta sú v jej blízkom okolí... Ale čo je najdôležitejšie, žiaci pochopili, prečo je dôležité konzumovať mlieko a mliečne výrobky – potraviny vyrobené z vlastných zdrojov.
Prílohy:  Plagát na nástenku :
[image: https://encrypted-tbn0.gstatic.com/images?q=tbn:ANd9GcQGL6ZafbBheqekBjRbUkEM3kNKOW5tgqU4RPvDV4xPtaDlXJFUcA]Kravička že mlieko dáva, to už vedia deti, čo sa s ním však ďalej deje, učka odpovie Ti.
Mliečna cesta nie len vo vesmíre býva – čo sa však za touto cestou skrýva?

